CELEX: C2005/115/13
Language: sk
Date: 2005-05-14 00:00:00
Title: Rozsudok Súdneho dvora (piata komora) z 10. marca 2005 vo veci C-531/03: Komisia Európskych spoločenstiev proti Spolkovej republike Nemecko (Nesplnenie povinnosti členským štátom — Smernica 97/11/ES — Posudzovanie vplyvov určitých verejných a súkromných projektov na životné prostredie — Projekty výstavby ciest v určitých spolkových krajinách)

14.5.2005   
            
            
               SK
            
            
               Úradný vestník Európskej únie
            
            
               C 115/7
            
         
      ROZSUDOK SÚDNEHO DVORA
   
   (piata komora)
   z 10. marca 2005
   vo veci C-531/03: Komisia Európskych spoločenstiev proti Spolkovej republike Nemecko (1)
   
   (Nesplnenie povinnosti členským štátom - Smernica 97/11/ES - Posudzovanie vplyvov určitých verejných a súkromných projektov na životné prostredie - Projekty výstavby ciest v určitých spolkových krajinách)
   (2005/C 115/13)
   Jazyk konania: nemčina
   Vo veci C-531/03, Komisia Európskych spoločenstiev (splnomocnení zástupcovia: J.-C. Schieferer a F. Simonetti) proti Spolkovej republike Nemecko (splnomocnení zástupcovia: C.-D. Quassowski a M. Lumma), predmetom ktorej je žaloba o nesplnenie povinnosti podľa článku 226 ES podaná 18. decembra 2003, Súdny dvor (piata komora), v zložení: predsedkyňa piatej komory R. Silva de Lapuerta, sudcovia J. Makarczyk (spravodajca) a P. Kūris, generálny advokát: D. Ruiz-Jarabo Colomer, tajomník: R. Grass, vyhlásil 10. marca 2005 rozsudok, ktorého výrok znie:
   
               1.
            
            
               Neprebratím v stanovenej lehote smernice Rady 97/11/ES z 3. marca 1997, ktorou sa mení a dopĺňa smernica 85/337/EHS o posudzovaní vplyvov určitých verejných a súkromných projektov na životné prostredie, pokiaľ ide o projekty výstavby ciest v Spolkovej krajine Porýnie-Falcko a umožnením v Spolkovej krajine Severné Porýnie-Vestfálsko po uplynutí tejto lehoty schválenia projektov výstavby ciest prostredníctvom konania o schválení plánov, bez toho, aby bolo vykonané posúdenie dopadu na životné prostredie, si Spolková republika Nemecko nesplnila povinnosti, ktoré jej vyplývajú z tejto smernice a zo spojených ustanovení článku 4 a príloh I, bod 7 písm. b) a c), ako aj II bod 10 písm. e) smernice Rady 85/337/EHS z 27. júna 1985 o posudzovaní vplyvov určitých verejných a súkromných projektov na životné prostredie, v jej znení zmenenom a doplnenom smernicou 97/11.
            
         
               2.
            
            
               Spolková republika Nemecko je povinná nahradiť trovy konania.
            
         
      (1)  Ú. v. EÚ C 59, 6.3.2004